(8) Агенцијата ќе му наложи на пензиското друштво да ја промени проценетата вредност за одредена хартија од вредност доколку утврди дека тоа при проценката користело неточна цена за хартијата од вредност или објективната вредност не одговара на вистинската состојба на пазарот, како и други случаи кои би можеле да ги загрозат интересите на членовите и на пензионираните членови на пензискиот фонд. (9) По направената корекција и промена од ставовите (7) и (8) на овој член чуварот на имот ја проверува и потврдува новата вредност на нето средствата, новата вредност на сметководствената единица и новиот податок за бројот на сметководствени единици, а пензиското друштво веднаш доставува до Агенцијата нова вредност на нето средствата, нова вредност на сметководствената единица и нов податок за бројот на сметководствени единици . (10) Формата и начинот на размена на податоците меѓусебно ја дефинираат чуварот на имот и пензиското друштво.

## Член 4

Сите средства на пензискиот фонд се проценуваат согласно Меѓународните сметководствени стандарди и Меѓународните стандарди за финансиско известување.

## Член 5

(1) Средствата и обврските на пензискиот фонд почетно се признаваат на датумот на тргувањето според трошокот на набавка вклучувајќи ги сите трансакциони трошоци кои дирекно се поврзани со стекнувањето на средството или обврската. (2) По исклучок од став (1) на овој член, за средството кое се мери по објективна (фер) вредност а чии ефекти се одразуваат на резултатите на работењето на фондот ( ' financial asset at fair value through profit or loss '), при почетното признавање не се додаваат трансакциските трошоци. (3) При почетното признавање, средството кое е деноминирано во странска валута се евидентира во денарска противвредност според средниот девизен курс на Народната банка на Република Македонија на датумот на тргување. Доколку валутата во која е стекнато средството не е вклучена во курсната листа на Народна банка на Република Македонија, за пресметување се применуваат средните курсеви на националните централни банки во однос на еврото, а вредноста изразена во евра се пресметува во денарска противвредност според средниот курс на Народната банка на Република Македонија за истиот датум. (4) При секое дополнително мерење, средството деноминирано во странска валута се евидентира во македонски денар по средниот курс на Народната банка на Република Македонија на датумот на проценка на средството . (5) Побарувањата или обврските по основ на камата, дивиденда, загуба или добивка се признаваат во побарувањата или обврските на пензискиот фонд врз основа на информација добиена од суб - чуварот на имот, по утврдувањето на правото на имателот за исплата на правото/обврската.

## Член 6

(1) Објективна вредност на финансискиот инструмент со кој се тргува во земја членка на Европска Унија или ОЕЦД треба да биде еднаква со неговата пазарна вредност. (2) При утврдување на објективната вредност на финансискиот инструмент со кој се тргува во земја членка на Европска Унија или ОЕЦД се користат само пазарните цени кои се резултат од тргување на регулиран секундарен пазар. (3) Како пазарна вредност на сопственичките хартии од вредност со кои се тргува во земјите членки на Европската Унија и земјите членки на ОЕЦД се смета цената на

3